Document ID: 32004R0260

32004R0260
L 051/1
SLUŽBENI LIST EUROPSKE UNIJE
06.02.2004.
UREDBA KOMISIJE (EZ) br. 260/2004
od 6. veljače 2004.
o izmjeni priloga I., III., V. i VII. Uredbi Vijeća (EEZ) br. 3030/93 o zajedničkim pravilima za uvoz određenih tekstilnih proizvoda iz trećih zemalja
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 3030/93 od 12. listopada 1993. o zajedničkim pravilima za uvoz određenih tekstilnih proizvoda iz trećih zemalja (1), a posebno njezin članak 19.,
budući da:
(1)
Zajednička pravila za uvoz tekstilnih proizvoda iz trećih zemalja trebalo bi ažurirati kako bi se uzele u obzir brojne novonastale okolnosti.
(2)
Vijeće je Odlukom 2003/453/EZ (2) odobrilo potpisivanje, u ime Europske zajednice, Sporazuma u obliku razmjene pisama o izmjeni Sporazuma između Europske zajednice i Socijalističke Republike Vijetnam o trgovini tekstilom i odjećom i drugim mjerama otvaranja tržišta te je odobrilo njegovu privremenu primjenu.
(3)
Vijeće je Odlukom 1999/867/EZ (3) odobrilo potpisivanje, u ime Europske zajednice, Sporazuma u obliku razmjene pisama o izmjeni Sporazuma između Europske zajednice i Republike Uzbekistan o trgovini tekstilom i odjećom i drugim mjerama otvaranja tržišta te je odobrilo njegovu privremenu primjenu.
(4)
Komisija je Uredbom (EZ) br. 337/2003 (4) suspendirala primjenu sustava dvostruke provjere na jedan tekstilni proizvod podrijetlom iz Ukrajine.
(5)
Memorandum o suglasnosti (5) s Egiptom prestao je važiti 31. prosinca 2003.
(6)
Sporazum između Europske zajednice i bivše jugoslavenske republike Makedonije o trgovini tekstilom i odjećom (6) prestao je važiti 31. prosinca 2003.
(7)
Izmjene kombinirane nomenklature primjenjuju se od 1. siječnja 2004. (7) Ove promjene utječu i na određene oznake u Prilogu I. Uredbi (EEZ) br. 3030/93.
(8)
Radi veće jasnoće određene priloge Uredbi (EEZ) br. 3030/93 treba u potpunosti zamijeniti.
(9)
Uredbu (EEZ) br. 3030/93 trebalo bi stoga na odgovarajući način izmijeniti.
(10)
Kako bi se osiguralo da Zajednica poštuje svoje međunarodne obveze, mjere predviđene ovom Uredbom trebalo bi primjenjivati od 1. siječnja 2004.
(11)
Mjere predviđene ovom Uredbom u skladu su s mišljenjem Odbora za tekstil iz članka 17. Uredbe (EEZ) br. 3030/93,
DONIJELA JE SLJEDEĆU UREDBU:
Članak 1.
Uredba (EEZ) br. 3030/93 mijenja se kako slijedi:
a)
Prilozi I., III., V. i VII. zamjenjuju se tekstovima iz Priloga ovoj Uredbi;
b)
U Prilogu III., Tablica A zamjenjuje se tekstom iz Priloga ovoj Uredbi.
Članak 2.
Ova Uredba stupa na snagu na dan objave u Službenom listu Europskih zajednica.
Ona se primjenjuje od 1. siječnja 2004.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 6. veljače 2004.

Labels: 1
3
5